87477811214

850523401619

УТЕЕВА Алтынай Курманбековна,

"М.Мәметова атындағы №33 жалпы білім беретін мектебінің

кәсіптік бағдар беру педагогы.

Түркістан облысы, Жетісай ауданы

**МАМАНДЫҚ ТАҢДАУ – БОЛАШАҚТЫ ТАҢДАУ**

**Мақсаты:**Мамандық таңдауда жауапкершілікті қалыптастыру, оқушыларға мамандықтың түрлері, олардың адам өміріндегі маңызы туралы түсінік бере отырып, өз бейіміне сәйкес мамандық таңдай білуіне ықпал жасау, кәсіби бағдар беру, мамандық әлемінен ақпараттар алу, қазіргі заманның тапшы мамандықтарын көрсетіп, сол бағытқа қарай бағыттау, өз пікірін еркін айтып, өзгенің пікірін сыйлай білуге, жүйелі ойлауға баулу, оқушыларды терең білім алу жолында үздіксіз еңбектенуде еңбекқорлыққа тәрбиелеу.

**Міндеттері:**

-Мамандық таңдаудың негізгі шарттарын таныту.

— Мамандық таңдауда оң шешім қабылдауға, өзінің бойындағы қасиетін тануға жетелеу
— Еңбекқорлыққа, еңбекті қадірлей білуге, табысты болуға тәрбиелеу.

**Әдіс- тәсілдері:** сұрақ – жауап, тренинг, топтық жұмыстар.

**Көрнекілігі:** проектор, тақырыпқа сай әзірленген слайдтар, плакат, үлестірмелі қағаздар.

**Өткізіу формасы:** тренинг

**Қатысушылар:** 11 сынып оқушылары.

**Сабақ барысы:**

 **І. Мұғалімнің кіріспе сөзі.** Сәлеметсіздер ме, құрметті оқушылар мен ұстаздар! Бүгінгі «Мамандығым-болашағым» жоба аясында өткізіліп отырған «Мамандық таңдау-болашықты таңдау» атты іс-шарамызға қош келіпсіздер!

Мәңгі лаулап жану үшін ғаламда,

Үлкен бақыт табу үшін ғаламда,

Үлкен болып қалу үшін ғаламда,

Үлкен арман керек екен адамға.

 Әрадам ерте ме, кеш пе өз өмірінде «Қандай мамандық иесі боламын?» деген сұраққа жауап іздейді. Мамандық таңдау – өте жауапты іс. Өйткені, таңдаған мамандығың ертеңгі сенің өмірің, болашағың, қоғамның болашағы, еліміздің ертеңі.
Ал осы мамандықтың қанша түрі бар деп ойлайсыздар?
Американдық кәсіптер сөздігінің мәліметтері бойынша 40 мыңға жуық мамандық түрі бар екен. Соның ішінде шамамен 500 –і жыл  сайын  жоғалып  кетеді және сондай  шамада   жаңалары пайда  болады. Көптеген  мамандықтардың  өмір  сүруінің орташа уақыты 8-10 жыл. Міне  сондықтан  заманауи  мамандықтармен  танысу бүгінгі  уақытта өте қажет  болып  тұрған  мәселелердің  бірі. Мамандық әлемінің зор көптүрлілігі өмір үшін барлық қажеттіні жалғыз адам  атқара  алмайтындығының салдары. Өз жұмысын  орындау үшін адамға  белгілі бір білім мен ептілік қажет. Осылайша мамандықтар пайда болған. Күн сайын миллиондаған адамдар  жұмысқа асығып бара жатады. Олар немен айналысады?  Өз жұмысын жақсы көреді ме? Жұмыс түрін қалайша  таңдады екен,өздерінің кәсіби  жолын  қайталар ма еді немесе  басқа іспен  шұғылданар  ма еді?  Мамандықты  таңдау  ең  маңызды  өмірлік шешімдердің біріне жатады.

І. Негізгі бөлім

1. «Бұл кім» тренингі арқылы оқушылар ортада шеңбер болып тұрады. (Оқушы бір-біріне қарап қандай маман иесіне ұқсайтынын айтады. Үстел үстіндегі қима қағаздар арқылы үш топқа бөлінеді. 1-топ Мұғалім, 2-топ Дәрігер, 3-топ ІТ мамандары)

2. «Мамандық дегеніміз не? Мамандықтың негізгі салалары» слайд арқылы көрсетіледі

[**Мамандық дегеніміз**](https://martebe.kz/?s=%D0%BC%D0%B0%D0%BC%D0%B0%D0%BD%D0%B4%D1%8B%D2%9B)— адамның белгілі  бір қызмет атқаруына мүмкіндік беретін материалдық, не  рухани өндірісте алған білімі мен өмірлік дағдысының жиынтығы. Мамандықтар 5 типке бөлінеді:

1. «Адам-техника» мамандығы тасымалдау, көтеру құралдарын слесарь-жөндеуші, технологиялық құралдардың наладчигі, жүргізуші, техник, механик.
2. «Адам-адам» мамандықтар типі. Тәрбиелеу, білім беру, ақпараттандыру, тұрмыстық, сауда, денсаулық сақтау қызметіне бағытталған.
3. «Адам-табиғат» жер бетіндегі барша дүние тіпті адамның өзі де табиғаттан жаратылған. Осы саладағы мамандықтар: микробиолог, балықшы, тракторшы, ветеринар, фельдшер, мал шаруашылығы механик комплексінің оператор және бақшашы. т.б.
4. «Адам-таңбалар жүйесі» ауызша және жазбаша сөйлеу, сандар, химиялық, физикалық символдар, нота, сызба , карта, графика, сурет, жол белгісі т.б.
5. «Адам-бейнелеу «образ» бейнелеу, музыка, әдеби бейнелеу және актерлік еңбек түрлері. конструкторшы-модельер, витражшы, суретші-фотограф, музыкант, әртіс, музыкалық аспаптарды жөндеуші, журналист, кілем тоқушы т.б

 «Ісім оңсын десеңіз,

 Сол істің маманы болыңыз.

Даңқым шықсын десеңіз,

Көпшіліктің адамы бол» (Әл-Фараби)

3. «Ең жақсы мамандық?» (топтық жұмыс. Оқушылар өз топтарын қорғайды. 1-топ Мұғалім, 2-топ Дәрігер, 3-топ ІТ мамандары**)**

****

4. Сұрақ-жауап ( жеке жұмыс)

1. Осы мамандыққа менің қабілетім барма?
2. Ол мамандық менің арман мақсатымда барма?
3. Қаншалықты осы мамандық сұранысқа ие?
4. Бұл мамандыққа түсуім үшін мен қазір не жасауым керек?

5. **«Мамандықты тап»** *ойыны(оқушы құлақ қап киіп музыка тыңдап тұрады, келесі оқушы мамандықты ым-ишара арқылы жасырады)*

6.**Ән көңілдің ажары** «***Бақыт деген.....» (Әні:Б.Жұмалин***,***Сөзі:М.Мақатаев) оқушылар барлығы бірге караокеде ән орындайды***

7. **Қорытынды:**

 «Мамандықтың жаманы жоқ,

 Бірақ мұның кез-келгеніне икемділік қажет,

 Бұл жай күнелту, тамақ асыраудың ғана жолы емес,

 Үлкен өнерді, зор шеберлікті қажет ететін нәрсе»

(**Жүсіпбек Аймауытовтың сөзімен тренингті аяқтаймын)**



 